Иван Кръстев
Пеликани

chitanka.info

Пиле кани

пеликани:

— Пейте с кани,

пеликани!

Пели с кани

пеликани;

пели кани

с пеликани.

Пиле кани

пеликани:

— Пийте с кани,

пеликани!

Отговарят пеликани:

— Не! Не пием,

пиле, с кани.

Ако бяхме пили с кани,

щяхме да сме ПИЛИКАНИ.

Ние само пеем с кани,

затова сме ПЕЛИКАНИ!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.